Eg. — Athribis (Tell Atrīb, nr. Benha) — 96 BC — SB 1.620
Region: Egypt, Nubia and Cyrenaïca — Egypt and Nubia

επι ηγεμονος επανδριδου. μικυθιων χαριδαμου ειπεν επειδη αριστων ηρακλειδου σολευς ευνους υπαρχων διατελει τωι δημωι τωι χαλκιδεων και πολλοις των πολιτων χρησιμος γινεται εις α αν τις αυτον παρακαλη εκπεμφθεις δε και υπο του βασιλεως πτολεμαιου του πρεσβυτερου επι της σιτικης δωρεας της αποσταλεισης ρωμαιοις και παραγενομενος εις την ημετεραν πολιν την τε αναστροφην εποιησατο εν τηι επιδημιαι αξιως του τε πεμψαντος βασιλεως και της ημετερας πολεως δεδοχθαι τηι βουληι προξενον ειναι και ευεργετην του δημου του χαλκιδεων αριστωνα ηρακλειδου σολη και αυτον και εγγονους αυτου και ειναι αυτοις γης και οικιας εγκτησιν και ασφαλειαν και ασυλιαν και πολεμου οντος και ειρηνης και ταλλα υπαρχειν αυτοις παντα οσαπερ και τοις αλλοις προξενοις και ευεργεταις του δημου του χαλκιδεων γεγραπται.